මිනිසුන් චන්ද්‍රයා ගැන පරීක්ෂණ පැවැත්වීමත්, චන්ද්‍රයා මතට ගමන් කිරීමත් ඇරඹුවේ බොහෝ කලකට පෙරය. චන්ද්‍රයා මතුපිටට ප්‍රථමයෙන් පය තැබූ නීල් ආම්ස්ට්‍රෝන්ග්ට පසුව තවත් පුද්ගලයෝ සේම යානාවන් ද චන්ද්‍රයා වෙත ගියහ. විවිධ රටවලින් ගිය ගගනගාමීහු තමන් එහි පැමිණි බව සලකුණු කිරීමට චන්ද්‍රයා මත කොඩි ද සිට වූහ. එහෙත් එහි මිනිස් වාසයක් ඇති නොවූයේ ජීවයේ පැවැත්මට අත්‍යවශ්‍ය ජලය එයින් හමු නොවීම නිසාය. එහෙත් චන්ද්‍රයාගේ දකුණු හා උතුරු ධ්‍රැවයන්ගේ මිදුණු ජලය ඇති බව නාසා ආයතනය පසුගිය දා ප්‍රකාශ කළේය. චන්ද්‍රයා මත මිනිස් වාසයක් ගොඩනගන්නට පෙරුම් පුරන්නට එය සුබ ආරංචියක් වන බව නිසැකය. කෙසේ වෙතත් තවමත් මෙම තොරතුරු සියයට සියයක් තහවුරු කළ එකක් නොවේ.
චන්ද්‍රයාගේ උතුරු හා දකුණු ධ්‍රැවයේ තිබුනේ මොනවාද?
මිදුණු ජලය